22/03/2017 | Administración LocalMunicipal
Abegondo
Bases específicas operario de medio ambiente

Por Resolución de Alcaldía número 2017/G003/000079, aprobáronse as bases especificas para a praza vacante do persoal municipal, mediante sistema de concurso-oposición. As bases xerais foron publicadas no Boletín Oficial da Provincia de data 15.12.2016 número 236 Achéganse as bases reguladoras que rexerán a convocatoria: É obxecto das presentes bases específicas a regulación do proceso selectivo do persoal, así como da convocatoria respectiva, para a substitución de emprego interino ou temporal, mediante o procedemento selectivo de concurso-oposición, para a cobertura en propiedade da praza abaixo relacionada, incluída na Oferta de Emprego Público do ano 2016, publicada no Boletín Oficial da Provincia n.º 236 de data 15 de decembro de 2016 e de acordo coas bases xerais reguladoras do proceso selectivo. O procedemento selectivo será o de concurso-oposición. Para tomar parte no proceso selectivo, os aspirantes deberán reunir os requisitos establecidos nas Bases Xerais, na data de expiración do prazo concedido para a presentación de instancias-solicitudes. En relación ao requisito de titulación, as/os aspirantes deberán estar en posesión do título de estudios primarios (ou equivalente) ou en condicións de obtelo na data na que remate o prazo de presentación de instancias. A presentación de instancias cinguirase ao establecido nas Bases xerais. Os dereitos de exame establécense en 30,00 € e só serán devoltos a quen non fose admitido/a ao proceso selectivo por non reunir os requisitos esixidos no epígrafe 2º das Bases Xerais, isto é, unicamente a aqueles aspirantes que resulten excluídos na listaxe definitiva. Os dereitos de exame deberán ingresarse no prazo de presentación de instancias, non podendo emendar a súa non presentación ou ingreso fóra de prazo, aínda que en ningún caso o seu ingreso substitúe a presentación da instancia de solicitude de participación no proceso selectivo. (Modelo de instancia anexo III) O tribunal será nomeado de conformidade co artigo 55.2 e art.60 do Real decreto lexislativo 5/2015, polo que se aproba, o texto refundido do Estatuto do empregado público e segundo o establecido nas Bases xerais, e obedecerá á seguinte composición: - Presidente, que terá voto de calidade: Un/Unha técnico/a, titular e suplente. - Secretario, quen actuará con voz e sen voto: Un/Unha funcionario/a de carreira, titular e suplente. - Vogais: prevalecerá o criterio de idoneidade e especialidade técnica especialmente, polo que as/os 6 vogais, 3 titulares e 3 suplentes, serán designados de entre persoal ou profesionais relacionados co desenvolvemento de funcións relativas ao mantemento. A designación nominativa final dos membros integrantes do Tribunal seleccionador será aprobada por resolución e publicada no BOP da Coruña xunto coa listaxe definitiva de aspirantes admitidos e excluídos, no prazo legalmente establecido co fin de posibilitar a potencial recusación/abstención dos membros do Tribunal de conformidade co establecido polo art.23 e 24 da Lei 40/2015, do 1 de outubro, de réxime xurídico do sector público e demais concordantes. En caso de non acharse presente o presidente do Tribunal ou suplente, asumirá as súas funcións o vogal de maior idade. O de menor idade substituirá o secretario en caso de ausencia deste ou o seu suplente. O secretario do Tribunal Cualificador actuará con voz e sen voto, salvo no suposto en que o Tribunal, por ausencia dalgún dos seus membros, estea composto por número par, e reúna o requisito da titulación esixida para a respectiva convocatoria. Os membros do Tribunal deberán absterse cando concorran as circunstancias previstas no artigo 23 da Lei Lei 40/2015, do 1 de outubro, de réxime xurídico do sector público. Os aspirantes poderán recusalos cando concorran algunha das devanditas circunstancias ou cando realizasen tarefas de preparación de aspirantes a probas selectivas de acceso á función pública nos cinco anos anteriores a esta convocatoria. Para estes efectos o presidente do Tribunal esixiralles aos membros deste, declaración expresa de non acharse incursos nas circunstancias previstas nos artigos 23 e 24 da Lei 39/2015, do 1 de outubro, do réxime xurídico do sector público. As resolucións dos tribunais vinculan a Administración, sen prexuízo de que esta, no seu caso poida proceder á súa revisión, conforme co disposto no artigo 106 da Lei 39/2015, do 1 de outubro, do procedemento administrativo común das administracións públicas. Segundo o establecido nas bases xerais. O procedemento de selección, concurso- oposición, constará de dúas fases: A totalidade desta fase terá unha cualificación máxima global de 60 puntos, e consistirá na realización dos seguintes exercicios: · Exame teórico de desenvolvemento de temas: exame teórico, de carácter eliminatorio e obrigatorio, para o desenvolvemento de temas referidos ao temario anexo á presente convocatoria (anexo I temario xeral, anexo II temario específico) · Este exercicio consistirá na realización por escrito, e nun tempo máximo de 30 minutos, dun test de 30 preguntas que comprenda a parte xeral e a parte específica. · A cualificación máxima deste exercicio é de 30 puntos, e será necesario acadar 15 puntos para superalo. Como criterio de valoración o tribunal considerará o seguinte:  Cada pregunta acertada equivale a un (1) punto  Cada pregunta errónea restara cero trinta (0,30) puntos · Exame práctico: exame práctico, de carácter eliminatorio e obrigatorio, para o desenvolvemento dunha proba de capacitación de nivel técnico. · Este exercicio consistirá na realización, nun tempo máximo de 30 minutos, dun suposto práctico determinado polo tribunal relacionados cun supostos/situacións de índole teórico-práctica, referido ao contido do temario anexo (temario xeral e específico) e relacionado coas funcións do posto de traballo, determinado polo tribunal avaliador. · A cualificación máxima deste exercicio é de 30 puntos, sendo necesario acadar 15 puntos para superalo. Como criterio de valoración, ademais dos coñecementos expostos, o Tribunal considerará a orde nas ideas/conceptos, claridade expositiva e capacidade analítica e pragmática dos aspirantes na resolución do problema/situación formulado. · O tribunal queda competencialmente capacitado para determinar a posibilidade de utilización de apoio legal e documental para a realización deste exercicio, con carácter previo á realización da proba. · Proba de galego: de carácter obrigatorio e eliminatorio. Tal e como establece o art.51 da Lei 2/2015, do 29 de abril, do emprego público de Galicia, para lle dar cumprimento á normalización do idioma galego na Administración pública de Galicia e para garantir os dereitos das administradas e administrados ao uso do galego nas relacións coa Administración pública no ámbito da comunidade autónoma, e a promoción do uso normal do galego por parte dos poderes públicos de Galicia, que determina o artigo 6.3º da Lei de normalización lingüística, nas probas selectivas que se realicen para o acceso ás prazas da Administración da Comunidade Autónoma de Galicia e das entidades locais de Galicia incluirase un exame de galego, agás para aqueles que acrediten o coñecemento da lingua galega conforme a normativa vixente. · Este exercicio terá unha cualificación de Apto/Non Apto, quedando exentos da realización deste aqueles aspirantes que acrediten a titulación de nivel Celga 2 ou superior. · A proba de coñecemento da lingua galega consistirá na tradución escrita (sen apoio documental, dicionario, etc.) de castelán ao galego normativo, dun texto facilitado polo Tribunal. Este exercicio terá unha duración máxima de 30 minutos. A puntuación máxima posible desta fase é de 40 puntos, correspondente ao 40% do total do proceso selectivo, debendo en calquera caso, respectarse os máximos establecidos en cada un dos epígrafes do baremo. A puntuación acadada nesta fase por cada un/unha dos/as aspirantes que superen a fase de oposición farase pública no taboleiro de editos do Concello e paxina web abegondo. es. Estas puntuacións da fase de concurso de méritos engadiranse ás puntuacións acadadas por cada aspirante que superase a fase de oposición, dando lugar á cualificación final da selección, consecuentemente á orde de prelación das cualificacións finais dos aspirantes. A fase de concurso de méritos rexerase segundo o seguinte baremo, cuxa puntuación máxima posible é 40 puntos: · Por servizos prestados nunha administración publica en postos de traballo con funcións análogas ou similares a desta convocatoria: dous (2) puntos por cada ano completo de servizos, sen valorar as partes proporcionais, ata un máximo de 24 puntos. · Por servizos prestados en entidades sen animo de lucro ou no ámbito da empresa privada, en postos de traballo da mesma categoría e natureza a desta convocatoria: 1,5 puntos por cada ano completo de servizos, sen valorar as partes proporcionais ata un máximo de 9 puntos. As cualificacións outorgadas nos epígrafes son excluíntes, de xeito que unha mesma acreditación será valorada unicamente no epígrafe máis favorable e axeitado segundo o criterio do tribunal. Así mesmo, as sumas total de méritos profesionais non poderán superar o máximo establecido no apartado de méritos profesionais, isto é 33 puntos. Carné B – 1 punto Carné CE- 1,5.- punto Carné DE – 2,00 puntos A puntuación é autoexcluínte, de xeito que unicamente se valorará a titulación con máis puntuación (cun máximo establecido de 2 puntos). Nivel Básico – 1 punto Nivel Cualificado - 2 puntos A puntuación é autoexcluínte, de xeito que unicamente se valorará a titulación con máis puntuación (cun máximo establecido de 2 puntos). Cursos de coñecemento do idioma galego: 1. ( Celga 3 ) 2 puntos 2. ( Celga 4 ) 3 puntos A puntuación é autoexcluínte, de xeito que unicamente se valorará a titulación con máis puntuación (cun máximo establecido de 3 puntos). Oitava.- Relación de aprobados e documentación: segundo as Bases Xerais. Novena.- Norma final: segundo as Bases Xerais. Abegondo na data reflectida na marxe O alcalde José Antonio Santiso Miramontes 1. A Constitución Española de 1978, significado. Principios xerais.2. O Estatuto de Autonomía de Galicia.3. A Lei de bases de réxime local.4. O municipio de Abegondo: organización e organización territorial, competencias, órganos necesarios e complementarios.5. Órganos de goberno municipais: O alcalde. Os concelleiros. O Concello Pleno: integración é funcións. Os tenentes de alcalde.6. Funcionamento dos órganos colexiados locais. Convocatoria e orde do día. Actas e certificacións de acordos.7. Dereitos e deberes dos cidadáns.8. O acto administrativo. Concepto. Elementos e clases de actos. Validez e eficacia dos actos administrativos. Actos presuntos, nulos de pleno dereito e anulables.9. Organización territorial do Estado. O Goberno e a Administración do Estado. Formas de Goberno. O Goberno e a administración.10.- A Facenda Pública. Facendas locais. Estrutura do Orzamento municipal. Procedemento de aprobación e modificación do Orzamento municipal.1. Organización da brigada de obras. Planificación do traballo e desenvolvemento das tarefas.2. Albanelería: Tipos de materiais (cemento, áridos, louza, xeso, cal, morteiro, etc.), utillaxes. Uso e conservación. Reparacións máis frecuentes (desconchados, gretas, buratos, reposición de baldosas, louza, goteiras, etc.). Recoñecemento de ferramentas.3. Electricidade: definición de unidades de medida. Instalacións básicas interiores de baixa tensión. Tipos de avarías e reparacións: curtocircuítos, clavixas, enchufes e interruptores, fluorescentes. Lámpadas: compoñentes e tipos (incandescencia, halóxenas, descarga, fluorescentes, vapor de mercurio, vapor de sodio, etc.). Recoñecemento de ferramentas.4.- Fontanería: Avarías e reparacións de tuberías, desaugues, billas e chaves de paso. Ruídos nas instalacións. Recoñecemento das ferramentas.5.- Sistemas de calefacción: clasificación, circuítos básicos, identificación de compoñentes, coñecementos básicos de funcionamento.6.- Carpintería de madeira: nocións básicas, recoñecemento de ferramentas e operacións básicas de mantemento.7.- Cerrallería: nocións básicas, operacións básicas de mantemento. Recoñecemento de ferramentas.8.- Persianas: nocións básicas, operacións básicas de mantemento. Recoñecemento de ferramentas.9.- Montaxes e desmontaxes de mobiliario, de salas e de postos de traballo 10.- Protección de incendios: O lume, sinalización, medios de extinción e actuación persoal en caso de incendio e evacuación de edificios. Prevención de incendios do medio rural.11.- Fichas de seguridade no posto de traballo: operacións e tarefas que se realizan, fontes de riscos, substancias e materias primas; resgos; equipos de protección individuais e medidas preventivas. Normas de seguridade en edificios públicos, nocións básicas.12.- Seguridade e hixiene nas obras. Clases de accidentes, medidas de prevención e seguimento de plans de seguridade. Sistemas de protección das diferentes fases das obras.